ועדת החינוך, התרבות והספורט, כנסת 18, פרוטוקול מספר 391, 2011-03-15 08:00

אלכס מילר: בוקר טוב לכולם.

אלכס מילר: אנחנו פותחים ישיבת ועדת חינוך הראשונה בסדר היום.

אלכס מילר: הנושא: הצעת חוק הספורט תיקון מס' 6, תשע"א – 2011, המועצה הלאומית לספורט.

אלכס מילר: החוק בעצם אושר לקריאה שניה ושלישית למליאת הכנסת.

אלכס מילר: בעקבות ההתרחשויות שהיו אחרי אישור החוק והסתייגויות של הממשלה אני החלטתי למשוך את החוק חזרה לוועדה בשביל שאנחנו באמת לא נגיע למצב שבעצם הקואליציה מצביעה נגד הסתייגויות שהוגשו על ידי השרים בממשלה, ובככה היו התייעצויות בין כל אותם המשרדים הרלוונטיים לקידום הצעת החוק, ואני מקווה מאד שהגורמים הרלוונטיים הגיעו להסכמות, ואז אנחנו נוכל להכניס את כל אותן ההסכמות שהגעתם אליהם לנוסח של החוק, והממשלה לא תגיש הסתייגויות למליאת הכנסת.

אלכס מילר: אני רק מצהיר לכם, חברים, אם תחליטו להגיש הסתייגויות, לא כמו פעם שעברה, אני אקבל הסתייגות אך ורק בחתימת שר.

אלכס מילר: אך ורק בחתימת שר.

אלכס מילר: כל השאר לא מקבל, לא מצביע, או חברי כנסת פרטי.

אלכס מילר: וזה מה שהולך להיות היום.

אלכס מילר: אז אני אעביר זכות דיבור לשרה.

אלכס מילר: מירב, דרך אגב, לפי מה שאני מבין על המהלך שאנחנו עשינו חברי כנסת יכולים להגיש הסתייגות לכל סעיף וסעיף.

נכון.

אלכס מילר: ולא רק מה שהיה לנו בישיבה האחרונה.

נכון.

אלכס מילר: שזה בעצם היה הסעיף האחרון.

אלכס מילר: אז לכל אותם חברי כנסת המעוניינים להגיש הסתייגויות הם יכולים להגיש הסתייגויות לכל סעיף וסעיף.

אלכס מילר: אני מעביר את זכות הדיבור לשרת התרבות והספורט, חברת הכנסת לימור לבנת שתעדכן אותנו בעניין זה.

לימור לבנת: כן.

לימור לבנת: תודה רבה לך יושב ראש הועדה.

לימור לבנת: יש כאן למעשה הסכמות בינינו לבין משרד המשפטים והמשרד לביטחון פנים, השרים למעשה.

לימור לבנת: ואני מציעה אולי שהיועצת המשפטית של המשרד, עו"ד הדס פרבר תצביע כאן על שני הסעיפים שבהם מתבצעים תיקונים, ואז אפשר יהיה, לאחר.

אלכס מילר: רק אני צריך התייעצות עם היועצת המשפטית של הועדה, מירב.

לימור לבנת: רק בסעיף אחד, סליחה.

אלכס מילר: אני צריך, מבחינה פרוצדוראלית, אין צורך בהקראת חוק, נכון?

לא, לא.

אלכס מילר: רק אותם סעיפים.

לימור לבנת: סעיף אחד.

לימור לבנת: מדובר בסעיף אחד.

רחל גוטליב: אני אבקש גם להגיד כמה מילים.

אלכס מילר: אין שום בעיה, גבירתי.

אלכס מילר: כן, בבקשה, משרד הספורט.

אלכס מילר: מי?

לימור לבנת: היועצת המשפטית.

זבולון אורלב: רגע, יש לי הצעה לסדר.

זבולון אורלב: ראובן קוגן.

אלכס מילר: אנחנו, כן.

אלכס מילר: אנחנו מברכים, כן.

לימור לבנת: הצעה לסדר חשובה.

זבולון אורלב: הצעה לסדר חשובה.

אלכס מילר: ראובן, אז אנחנו מברכים אותך על המינוי החדש.

אלכס מילר: סגן באגף התקציבים במשרד האוצר.

אלכס מילר: תפקיד מאד חשוב.

אלכס מילר: ורק תסביר לנו על מה היקף אחריותך, שאנחנו נדע על מה לפנות אליך.

לימור לבנת: כי אנחנו גם רוצים לבקש ממנו, אנחנו מאד מברכים אותו, ורוצים לבקש ממנו שידאג שיהיה לנו רכז טוב, למרות שהוא נשאר כמובן כסגן ממונה הוא נשאר אחראי גם עלינו, אנחנו רוצים שייתן לנו שיהיה לנו רכז טוב כמוהו.

אלכס מילר: טוב, בסדר.

הדס פרבר: אנחנו בסעיף, בעמוד 12, סעיף 9.3 לחוק, תיקון עקיף לסעיף, לחוק המועצה להסדר ההימורים בספורט.

לימור לבנת: 9.3 זה עמוד 11.

הדס פרבר: הוא מתחיל ב – 11, אבל התיקון הוא בעמוד 12 סעיף ארוך מאד.

יהודית גידלי: סליחה, בדפים שאת נתת לנו, את הדפים הנוספים זה עמוד 13 או 16?

הדס פרבר: לפי אצלי זה 12, אני אביא לך את זה אחר כך.

אלכס מילר: תגידי פשוט את הסעיף.

הדס פרבר: זה בסעיף 9.3 שמתקן את סעיף, מוסיף את סעיף 8(ב) רבתי לחוק המועצה להסדר הימורים.

לימור לבנת: רק רגע, הדס, סליחה, עוד פעם.

לימור לבנת: זה עמוד 12.

הדס פרבר: כן.

הדס פרבר: אנחנו מדברים על תיקון עקיף לחוק המועצה להסדר הימורים שמוסיף את סעיף 8(ב) רבתי.

לימור לבנת: לא, לא, לא, אני לא,

קריאה: אין לנו את הדפים שאת מדברת.

לימור לבנת: אפילו אני.

זה בסעיף בזה שיש לכולם, בעמוד 11 למטה.

קריאה: או.קיי.

קריאה: אבל קיבלנו 2 דפי תיקונים.

כן.

הם יציגו את התיקונים בעל פה.

הדס פרבר: אחרי זה אני אביא לך את הדפים הנכונים, זה לא הדפים הנכונים.

אלכס מילר: בואי נתקדם.

אלכס מילר: כן.

הדס פרבר: סעיף 8(ב) רבתי,

לימור לבנת: 8(ב) רבתי.

לימור לבנת: או.קיי.

הדס פרבר: (ב)(2) "לאחר התקשרות המועצה עם המפעיל הזר והצגת תכנית ההימורים לשרים, ניתן אישורים ...

הדס פרבר: לתכנית ההימורים", פה יוסף: "לאחר שנועצו עם שר המשפטים".

הדס פרבר: זה תיקון חדש, אתם לא תמצאו את זה.

לימור לבנת: בעמוד 12 (ב) סעיף (2)(א).

רגע, אז ב – (1) יש או אין?

הדס פרבר: ב – (1) אין.

הדס פרבר: ...

הדס פרבר: התיקון בסעיף (1) תמחקי אותו.

הדס פרבר: אנחנו סיכמנו.

(2) "לאחר התקשרות המועצה".

הדס פרבר: "עם המפעיל הזר והצגת תכנית ההימורים לשרים, ניתן אישורם לתכנית ההימורים לאחר שנועצו עם שר המשפטים".

אז זה ב – (2) ולא ב – (1).

הדס פרבר: (2) ולא ב – (1).

זאת אומרת, זה לא לאישור הכללי של האפשרות להמר, אלא לתכנית עצמה.

הדס פרבר: זה לא האישור הראשוני להתקשרות עם המפעיל הזר, אלא לתכנית עצמה.

או.קיי.

עם שר המשפטים.

קריאה: מי צריך להתייעץ עם שר המשפטים?

הדס פרבר: השרים.

הדס פרבר: שר האוצר ושרת הספורט.

אלכס מילר: או.קיי.

אלכס מילר: זהו?

הדס פרבר: ויש סיכום.

הדס פרבר: הסעיף התחילה שהוא סעיף 11 לחוק.

אלכס מילר: הוסיפו בסעיף לנושא של התכנית התייעצות עם שר המשפטים.

אלכס מילר: זה הכל.

אלכס מילר: זה התוספת היחידה.

הדס פרבר: 13, עמוד 13 למעלה, רחל.

הדס פרבר: עמוד 13 למעלה.

אלכס מילר: טוב, תודה.

ראובן קוגן: אני רק רוצה להבהיר דבר אחד, כבוד חברי הכנסת, אנחנו בדיונים, אנחנו היינו בדיונים, לכן זה התעכב, בדיונים מול משרד המשפטים, המשרד לביטחון פנים.

ראובן קוגן: הם רצו לקבל בעצם פיקוח יותר הדוק של הפרקליטות ושל רשות אכיפת החוק על נושא של קיום תכניות עם המפעיל הזר.

ראובן קוגן: הפשרה שלנו איתם אחרי התייעצויות רבות, וישיבות, ודיונים היה שבעצם שר המשפטים, תהיה התייעצות עם שר המשפטים לגבי, פעם אחת לגבי ההסכם עצמו, כשהוא פעם ראשונה מאושר בועדת הכספים, וגם כשבאים ומאריכים את ההסכם, הרי ההסכם קבוע בחוק שההסכם הוא ל – 5 שנים, ואז צריך ללכת, לחזור לשרים ולוועדת הכספים, ולחדש את האישור.

ראובן קוגן: אנחנו רוצים רק להבהיר, זה בתוך הנוסח, רוצים להבהיר גם לפרוטוקול שגם ההארכה של ההסכם אחרי 5 שנים יהיה בהתייעצות עם שר המשפטים, רק שזה יהיה ברור.

אלכס מילר: תודה ראובן.

אלכס מילר: מירב, האם מה שראובן אמר כרגע, אותם התוספות שעשינו בסעיף (ב) ומה שמופיע, האם זה נותן מענה לכל מה שראובן אמר?

כן.

אז אני אגיד.

מה שקורה זה שהאישור, ההיוועצות עם שר המשפטים תהיה לגבי התכנית עצמה, לגבי פרטי התכנית לפני שמגישים אותה לועדת הכספים.

לא האישור הראשוני, אלא התכנית עצמה.

ויש סעיף שכבר קיים בנוסח, שזה (8)(ב)(ג), שהוא בעמוד 13 למעלה, והוא אומר ככה: "אישור תכנית הימורים לפי סעיף קטן (ב) יהיה לתקופה של חמש שנים, וניתן לשוב ולתתו בהתקיים התנאים המפורטים באותו סעיף קטן".

אלכס מילר: מצויין.

אלכס מילר: האם גבירתי השרה מאשרת שזה בעצם היה סיכום עם שר המשפטים בנושא הזה?

לימור לבנת: כן.

אלכס מילר: או.קיי.

אלכס מילר: תודה.

אלכס מילר: כן, גבירתי, שמך ותפקידך לפרוטוקול.

רחל גוטליב: רחל גוטליב, משנה ליועץ המשפטי לממשלה לתחום הפלילי.

רחל גוטליב: אני רוצה לומר לפרוטוקול שכל הנושא הזה של ההתקשרות עם המפעיל הזר, ובכלל, נושא ההימורים החוקיים במדינת ישראל עלה על שולחנו של היועץ המשפטי לממשלה אגב, ולכן גם היה כל הדין ודברים גם עם השרה, והיועץ המשפטי לממשלה כתב חוות דעת שנמסרה לשר המשפטים שבו הוא מציע נוכח החשש.

לימור לבנת: סליחה, סליחה, סליחה, סליחה, המכתב שכתב היועץ המשפטי לממשלה לשר המשפטים הוא מכתב פנימי.

לימור לבנת: אני מאד מצטערת, אני ממש מסרבת בתוקף שהתכתבויות פנימיות כאלה יהיו כאן.

רחל גוטליב: זה לא התכתבות.

לימור לבנת: התכתבות פנימית בין היועץ המשפטי לממשלה ושר המשפטים, שלא התקבלה בסופו של דבר, ואני לא מוכנה שזה יהיה כאן על שולחן הועדה בשום פנים ואופן.

אלכס מילר: לא, לא.

רחל גוטליב: גבירתי השרה,

אלכס מילר: סליחה, רבותיי.

לימור לבנת: היא לא התקבלה.

לימור לבנת: עמדת היועץ המשפטי לממשלה לא נתקבלה על דעת שר המשפטים.

רחל גוטליב: אם על דעת היועץ המשפטי, אני, כמו שאני מבינה את סיכום הדברים פה, ולכן ביקשתי לומר את זה לפרוטוקול, היא ששר המשפטים אתמול, לפחות זה המסר שאני קיבלתי, התנה את זה שהוא לא יגיש שום הסתייגות בכך שתיקון החקיקה הזה יהיה תואם את המתווה שהתווה היועץ המשפטי לממשלה.

לימור לבנת: כי אני שוחחתי עם שר המשפטים אתמול.

לימור לבנת: אני לא יודעת איזה מסרים את מקבלת.

לימור לבנת: אני שוחחתי עם שר המשפטים.

רחל גוטליב: דקה, גבירתי השרה.

לימור לבנת: סליחה, סליחה רק רגע אחד, בכל הכבוד לך, המכתב שכתב היועץ המשפטי לממשלה לשר המשפטים הוא מכתב פנימי שאין בו דבר וחצי דבר שצריך להיות מונח על שולחן הועדה משום שהוא לא התקבל.

לימור לבנת: חוות הדעת הזו לא התקבלה.

לימור לבנת: יש פה שורה שלמה של כל מיני דברים, מכל מיני סוגים שלא התקבלו, בסופו של דבר, על ידי שר המשפטים.

לימור לבנת: מה שסוכם עם שר המשפטים, ואני דיברתי עם שר המשפטים אתמול, את לא דיברת עם שר המשפטים.

רחל גוטליב: אני דיברתי עם העוזר שלו.

לימור לבנת: אבל אני דיברתי עם השר.

לימור לבנת: שר המשפטים סיכם איתי אתמול שתהיה תוספת לחוק, בדיוק כפי שהוצגה כאן כרגע, היינו, התייעצות עם שר המשפטים, זה יהיה התיקון, ותו לא.

לימור לבנת: ולכן אני לא יודעת מה דיברת עם העוזר שלו, וזה גם לא כל כך רלוונטי מה דיברת עם העוזר שלו.

לימור לבנת: אני לא יודעת מה את מנסה לעשות כאן כרגע.

רחל גוטליב: אני לא מנסה לעשות שום דבר.

לימור לבנת: לא, לא, לא, אני יודעת מה את מנסה לעשות.

רחל גוטליב: מה אני מנסה?

לימור לבנת: את מנסה שיהיה כאן בפרוטוקול של הועדה, אחר כך יתחילו להפנות פרוטוקול של הפרוטוקול, של הזה, של הפֹה, של השָם, כל זה לא רלוונטי לענייננו.

לימור לבנת: חוות הדעת שכתב היועץ לשר המשפטים הייתה פנימית, כך נאמר לי גם על ידי היועץ.

לימור לבנת: הוא הראה לי אותה, ובסופו של דבר חוות הדעת הזאת לא התקבל על ידי השר, ולכן אנחנו עומדים כאן היום.

לימור לבנת: זה הכל.

אלכס מילר: אבל גבירתי השרה, אין לי שום בעיה.

לימור לבנת: יש גבול.

לימור לבנת: פקידים מנסים להשתלט כאן על השרים.

לימור לבנת: זה הכל.

אלכס מילר: אבל בסופו של דבר.

רחל גוטליב: זה לא פקידים.

רחל גוטליב: זה יועץ משפטי לממשלה, עם כל הכבוד.

אלכס מילר: אני שמעתי אותך.

לימור לבנת: יש לי הרבה כבוד, יש לי כל הכבוד ליועץ המשפטי לממשלה.

אלכס מילר: גבירתי השרה, אנחנו רוצים להתקדם, או שאנחנו רוצים לפתוח מריבות?

אלכס מילר: אני מציע גבירתי שתסכמי את דבריך, ובואי נמשיך.

רחל גוטליב: אני אסכם את דברי.

רחל גוטליב: נאמר לי הבוקר על ידי ...

רחל גוטליב: חשבתי שאני באה לפה.

אלכס מילר: עזבי עכשיו, את העמדה של היועץ את יכולה להביא?

רחל גוטליב: תרשה לי אדוני לומר את דברי.

רחל גוטליב: בסדר?

רחל גוטליב: אני סברתי שאני באה היום ואני עומדת על כך, בגיבוי של שר המשפטים, לכך שתהיה חובת היוועצות עם שר המשפטים בשני השלבים.

רחל גוטליב: גם בשלב הראשוני.

לימור לבנת: את לא מגובית בשר המשפטים אבל.

רחל גוטליב: אבל סליחה, תרשי לי לגמור משפט.

רחל גוטליב: שמעתי מכבודה של השרה ששר המשפטים, ואין לי עליה, אני מאמינה לה ששר המשפטים עמד על זה שתהיה היוועצות בנקודה אחת, ולכן כאשר אני שקלתי נוכח חוות דעתו של היועץ המשפטי מהי הנקודה הקריטית, אמרתי שאם בין שתי נקודות, בעיני הנקודה הקריטית היא השלב השני של אישור התכנית, כי במסגרת אישור התכנית יוכל שר המשפטים, או ממלא מקומו, לתת דעתו על ההשלכות של התכנית לעניין פשיעה, לעניין איסור הלבנת הון, וכיוצא בזה, ולכן היה נראה לי שזו הנקודה הקריטית.

רחל גוטליב: יחד עם זאת, אני מבקשת שייכתב בפרוטוקול שאני מאמינה, וסמוכה ובטוחה ששרת המדע והשרים האחרים יתנו דעתם- - -

אלכס מילר: איזה שרת המדע?

אלכס מילר: שרת הספורט.

רחל גוטליב: סליחה, שרת הספורט, תיתן דעתה להיוועצות, אני מבקשת לומר, להיוועצות עם הגורמים המתאימים במשרד המשפטים גם בשלב הראשון, גם אם זה לא בא לידי ביטוי פורמלי בנוסח החוק.

רחל גוטליב: אני סמוכה ובטוחה שכך ייעשה.

רחל גוטליב: זה לעניין.

רחל גוטליב: ולכן אין כאן מצידנו, כי הנושא הזה, משרד המשפטים, כמו כל המשרדים, כמו כל עם ישראל, חרד לזה שההימורים בספורט לא יביאו ליותר פשיעה.

רחל גוטליב: אני בטוחה בזה, ולכן גם בדעת היועץ המשפטי לממשלה.

אלכס מילר: תביני, המטרה כאן זה לא להתעסק בהימורים.

אלכס מילר: המטרה כאן זה לחזק ספורט במדינת ישראל.

אלכס מילר: מה לעשות?

אלכס מילר: לפי החוק, לפי החוק הכסף מגיע מהימורים.

אלכס מילר: אז או שתשנו את החוק ותביאו מקור הכנסה אחר לספורט במדינת ישראל.

רחל גוטליב: או?

אלכס מילר: או שתמשיכו עם מה שיש.

אלכס מילר: כי אין דרך אחרת.

רחל גוטליב: לא, סליחה.

רחל גוטליב: או שיבוצעו ההימורים החוקיים במדינת ישראל בדרך.

אלכס מילר: מישהו פה פקפק על החוקיות של הדרך שאנחנו עושים?

רחל גוטליב: חס וחלילה.

רחל גוטליב: לא אמרתי.

אלכס מילר: עם כל הכבוד, את מעלה פה דבר שלא מתקבל גם עלי.

רחל גוטליב: לא, סליחה, לא, להיפך, ודאי חוקי.

רחל גוטליב: אני אומרת שההימורים החוקיים במדינת ישראל ייעשו בדרך שתבטיח שזה לא יגלוש לפן הפלילי ולאיסור הלבנת הון.

רחל גוטליב: זה הכל.

רחל גוטליב: זה אינטרס של שר המשפטים שבגללו חובת ההיוועצות.

זבולון אורלב: אדוני היושב ראש, מה שקורה פה, לדעתי, זה לא ראוי ולא תקין.

זבולון אורלב: יושבת פה שרה, אומרת שיש לה מידע ישיר משר המשפטים.

רחל גוטליב: אני לא חולקת על זה.

לימור לבנת: הכרעה ישירה.

זבולון אורלב: הכרעה ישירה משר המשפטים.

זבולון אורלב: שר המשפטים לא פה.

זבולון אורלב: באה המשנה ליועץ המשפטי אומרת משהו שונה.

רחל גוטליב: לא שונה.

רחל גוטליב: קיבלתי מה שהיא אמרה.

זבולון אורלב: הבנתי, אני הבנתי שזה משהו שונה.

רחל גוטליב: מה שהיא אמרה קיבלתי.

זבולון אורלב: אני הפרעתי לך לדבר?

רחל גוטליב: סליחה.

זבולון אורלב: אני הבנתי שזה משהו שונה.

זבולון אורלב: זה דבר שהוא בלתי מתקבל על הדעת.

זבולון אורלב: מה עוד שאדוני אמר: אם יש למישהו הסתייגות לשר, שהשר יגיש הסתייגות בכתב.

זבולון אורלב: אני מציע לקבל את עמדת השרה.

זבולון אורלב: מבחינתנו.

רחל גוטליב: אני לא חולקת.

אלכס מילר: חבר הכנסת אורלב, אין פה בעיה.

אלכס מילר: אבל אני לא רוצה להגיע למצב שאנחנו, בדרך כזו או אחרת, לא מאפשרים לאנשים שהגיעו לכאן להביע את עמדתם.

אלכס מילר: זה זכותם.

אלכס מילר: אנחנו בועדה ציבורית.

אלכס מילר: היא הביעה את עמדתה.

אלכס מילר: שמענו.

אלכס מילר: זה נכנס לפרוטוקול.

אלכס מילר: יש לנו סיכומים שאליהם הגיעה השרה יחד עם השרים האחרים הרלוונטיים לדבר, ובזה אנחנו נתקדם.

אלכס מילר: אבל חשוב שכל אחד יתייחס, כי אחרת אנחנו באמת נוכל לחזור לפה עוד פעם עם החוק הזה.

אלכס מילר: כן.

אלכס מילר: יש עוד מישהו שרוצה להתייחס לנושא הזה?

זאב בילסקי: יש אפשרות לקבל גם מההימורים הלא חוקיים?

זאב בילסקי: זה הכסף הרי.

לימור לבנת: שם הלבנת ההון העיקרית.

אלכס מילר: טוב, רבותיי, אנחנו שמענו את כל הדברים שנאמרו כאן, ואני מתכוון להצביע.

אלכס מילר: רבותיי, עם אותם התיקונים שעשינו.

דניאל בן אבו: אנחנו ב – 11:00 בדיון, והקדמנו כדי לחזור על ההערה שנתנו.

דניאל בן אבו: א' – אנחנו מברכים את כל העושים במלאכה בנושא הקמת המועצה הלאומית לספורט, זה עושה סדר, וזה עושה שכל טוב בכל מה שקשור לספורט ותמיכות בספורט.

דניאל בן אבו: אנחנו רק מציינים דבר אחד פשוט: נפקד מקומו של הועד הפארה - אולימפי בשני מקומות: הן במועצה הלאומית לספורט, והן במועצת ההימורים.

דניאל בן אבו: נפקדות של מקום אומרת שאין מי שישגיח על הדבר הזה.

דניאל בן אבו: אנחנו בזמנו, אני במקרה הזה מבקש מהשרה, מחברי הכנסת שבאמצעותם אני מגיש את ההסתייגות שלי, ושיכניסו סדר.

דניאל בן אבו: אפילו לא משקיף.

דניאל בן אבו: אנחנו פשוט נפקדים שמה.

דניאל בן אבו: וזה אותה אולימפיאדה, זה אותה מדליה.

דניאל בן אבו: זה באותו מקום.

דניאל בן אבו: אנא עזרתכם.

אלכס מילר: תודה אדוני.

אלכס מילר: השרה מעוניינת להתייחס לדבריך, אז אנחנו נאפשר לה.

לימור לבנת: אני רק אומר, בניגוד למה שהוא אומר מר דני בן אבו, שאני מאד מכבדת, יש במועצה הלאומית לספורט נציג ההתאחדות הישראלית לספורט נכים.

לימור לבנת: אנחנו לא נכריע בין הפארה - אולימפי, לבין ההתאחדות לספורט נכים.

לימור לבנת: אפשר שתחליטו ביניכם, אבל יש נציגות כזאת במועצה הלאומית לספורט.

אלכס מילר: טוב.

לימור לבנת: אגב, בניגוד למה שהיה קודם.

גדיאל בלושטיין: אני עו"ד גדי בלושטיין, אני מייצג את הועד הפארה - אולימפי.

גדיאל בלושטיין: שתי נקודות: דבר ראשון – במועצה, מועצת ההימורים אין נציג, לא של הועד הפארה - אולימפי, ולא של התאחדות ספורט הנכים.

גדיאל בלושטיין: דבר שני – יש חוק שוויון זכויות לאנשים עם מוגבלות, ויש אמנה שמדינת ישראל חתומה עליה.

גדיאל בלושטיין: בשני החוקים הללו, אמנה וחוק, קבוע העיקרון של שוויון מלא.

גדיאל בלושטיין: כאשר אנחנו לא מצויים באותם גופים, קורה מה שקורה בימים אלה, אומנם זה הדיון של שעה 11:00, אבל אני מעט מקדים, אבל שאנחנו לא מצליחים להביע את עמדתנו, לא מקבלים תקציבים, בגלל שאנחנו לא שם.

גדיאל בלושטיין: אז מעבר לחוק.

אלכס מילר: אדוני, אני מציע שנפריד את הדיונים.

גדיאל בלושטיין: אז אני אצמצם רק לנקודה המשפטית: יש חוק ואמנה שמדינת ישראל חתומה עליה, וכל מה שאנחנו מבקשים, בהיבט המשפטי, אני לא מדבר על ההיבט הציבורי כרגע, זה לקיים את החוק ואת האמנה.

אלכס מילר: תודה.

אלכס מילר: טוב.

אלכס מילר: מירב, אני רוצה שנעבור להצבעה.

או.קיי.

אז בעיקרון יש רק תיקון אחד בסעיף 8(ב) רבתי, שהוא תיקון עקיף.

סעיף 8 לחוק הסדר הימורים בספורט איזה שהוא תיקון עקיף פה בסעיף 9. בסעיף 8(ב) (ב) (2) ייאמר: "לאחר התקשרות המועצה עם המפעיל הזר והצגת תכנית ההימורים לשרים, ניתן אישורם לתכנית הימורים לאחר שנועצו עם שר המשפטים".

הניסוח אני עוד יעשה עם הנסחית שלנו, אבל זה המהות.

וההסתייגות, אני מבינה, של שר המשפטים, והשר לביטחון פנים לסעיף יורדת.

זה שני התיקונים.

זהו.

צריך להצביע על כל אחד.

אלכס מילר: כן.

אלכס מילר: אני רק מאשר את ההסתייגויות שהיו של חבר הכנסת בַּרַכֶּה למליאה.

לא, אז צריך, אם ככה צריך רק להעלות אותם ולדון בהם ולדחות אותם כדי שאפשר יהיה.

אלכס מילר: או.קיי.

אז האמת שהם העבירו לי די הרבה הסתייגויות.

הוא עומד על כל ההסתייגויות שלו?

אתם יודעים?

אלכס מילר: אני לא יודע.

יש פה פשוט יש הרבה הסתייגויות.

אני אולי אגיד אותם.

אלכס מילר: כן.

אלכס מילר: יש לנו זמן.

בסדר.

הוא רוצה בעצם להחליף את המילה: לאומית.

יש פה כמה הסתייגויות במילה: ארצית.

בפרק ג' זה.

אלכס מילר: אני צריך להצביע על כל אחד בנפרד?

כן.

כן.

אלכס מילר: טוב.

אלכס מילר: אז בוא נתחיל להצביע על ההסתייגויות.

אלכס מילר: בבקשה.

בפרק א' בהגדרות בסעיף 2 – המילה - לאומית, תימחק, יבוא במקומה – ארצית.

אלכס מילר: מי בעד ההסתייגות?

אלכס מילר: אין.

אלכס מילר: מי נגד?

אלכס מילר: הצבעה     בעד ההסתייגות בפרק א' סעיף 2 – אין נגד –  רוב ההסתייגות לא התקבלה.

בפרק ג' בכותרת – כנ"ל.

אותו דבר.

אלכס מילר: מי בעד?

אלכס מילר: מי נגד?

אלכס מילר: הצבעה     בעד ההסתייגות בפרק ג' בכותרת – אין  נגד – רוב     ההסתייגות לא התקבלה.

פרק ג' סימן א' – בסעיף קטן (ב)(1) במקום שלושה, שנֵי.

אלכס מילר: מי בעד?

אלכס מילר: אין.

אלכס מילר: מי נגד?

אלכס מילר: הצבעה     בעד ההסתייגות בפרק ג' סימן א' סעיף קטן (ב)(1) – אין נגד – רוב ההסתייגות לא התקבלה.

בפרק ג' סימן א' רוצה נציג של ועדת החינוך התרבות והספורט של הכנסת, שזה לא מקובל.

אלכס מילר: מי בעד?

אלכס מילר: אין.

אלכס מילר: מי נגד?

אלכס מילר: הצבעה     בעד ההסתייגות בפרק ג' סימן א' – אין נגד – רוב ההסתייגות לא התקבלה.

בפרק ג' סעיף 17(א) יתווסף סעיף קטן (ד) ובו ייכתב: "במינוי לפי פיסקה 12 בסעיף קטן (ב) ימונה לפחות נציג ציבור אחד מהמגזר הערבי, לפי הוראות כל פיסקה כאמור".

אלכס מילר: מי בעד?

אלכס מילר: אין.

אלכס מילר: מי נגד?

אלכס מילר: הצבעה     בעד ההסתייגות בפרק ג' סעיף 17(א) – אין נגד – רוב     ההסתייגות לא התקבלה.

פרק ג' סימן א' סעיף 17(ד): אחרי "למנותו לתקופת כהונה נוספת שלא תעלה על 3 שנים", והמילים: "לשתי תקופות כהונה רצופות נוספות שלא יעלו על 3 שנים" ימחקו.

אלכס מילר: מי בעד?

אלכס מילר: מי נגד?

אלכס מילר: הצבעה     בעד ההסתייגות בפרק ג' סימן א' סעיף 17(ד) – אין נגד – רוב ההסתייגות לא התקבלה.

בפרק ג' בסימן א' סעיף 17ה: המילה – מארבע, תימחק, ויבוא במקומה שלוש.

אלכס מילר: מי בעד?

אלכס מילר: נגד?

אלכס מילר: הצבעה     בעד ההסתייגות בפרק ג' סימן א' סעיף 17ה –אין  נגד – רוב     ההסתייגות לא התקבלה.

פרק ג' סימן א' 17ז המילה: עשרה - תימחק, ובמקומה – אחד עשר.

אלכס מילר: מי בעד?

אלכס מילר: מי נגד?

אלכס מילר: הצבעה     בעד ההסתייגות בפרק ג' סימן א' 17ז -אין   נגד – רוב     ההסתייגות לא התקבלה.

פרק ג' סימן ב'  17 (י) אחרי – "באישור השר", יבוא – "ועדת החינוך התרבות והספורט של הכנסת".

אלכס מילר: מי בעד?

אלכס מילר: מי נגד?

אלכס מילר: הצבעה     בעד ההסתייגות בפרק ג' סימן ב'  17 (י) – אין נגד – רוב     ההסתייגות לא התקבלה.

פרק ג' סימן ב' סעיף 17יא אחרי "האקדמיה" יבואו "ובתחום המשפטי".

אלכס מילר: מי בעד?

אלכס מילר: מי נגד?

אלכס מילר: הצבעה     בעד ההסתייגות בפרק ג' סימן ב' 17יא - אין  נגד – רוב ההסתייגות לא התקבלה.

פרק ג' סימן ב' 17יא (ג) – אחרי "חבריה" יבוא – "בהתייעצות עם יושב ראש הועדה הארצית או סגנו".

אלכס מילר: מי בעד?

אלכס מילר: מי נגד?

אלכס מילר: הצבעה     בעד ההסתייגות בפרק ג' סימן ב' 17יא (ג)  –  אין נגד – רוב     ההסתייגות לא התקבלה.

פרק ג' סימן ב' 17יא (ד) – "לשתי תקופות עד שלא תעלה על שנתיים" – ימחק, ויבוא: "לתקופת כהונה נוספת שלא תעלה על שלוש שנים".

אלכס מילר: מי בעד?

אלכס מילר: מי נגד?

אלכס מילר: הצבעה     בעד ההסתייגות בפרק ג' סימן ב' 17 יא (ד) – אין נגד –  רוב     ההסתייגות לא התקבלה.

פרק ג' סימן ב' 17יב(א) – אחרי "ספורט פארה-אולימפי" יבוא – "ספורט נכים".

אלכס מילר: מי בעד?

אלכס מילר: מי נגד?

אלכס מילר: הצבעה     בעד ההסתייגות בפרק ג' סימן ב' 17יב (א) –  אין נגד – רוב     ההסתייגות לא התקבלה.

פרק ג' סימן ב' – במקום חמש שנים יבוא שלוש שנים.

אלכס מילר: מי בעד?

אלכס מילר: מי נגד?

אלכס מילר: הצבעה     בעד ההסתייגות בפרק ג' סימן ב' –  אין נגד – רוב     ההסתייגות לא התקבלה.

17יד (ג) במקום חמש שנים, שלוש שנים.

אלכס מילר: מי בעד?

אלכס מילר: נגד?

אלכס מילר: הצבעה     בעד ההסתייגות בפרק ג' סימן ב' 17יד (ג) –  אין נגד – רוב     ההסתייגות לא התקבלה.

פרק ד' בסעיף 9 (1) ייווסף סעיף (א)(2) – "במינוי חברים לפי פיסקה שלוש, ימונה נציג ציבור מהמגזר הערבי לפי הוראות ...

כאמור".

אלכס מילר: מי בעד?

אלכס מילר: מי נגד?

אלכס מילר: הצבעה     בעד ההסתייגות בפרק ד' 9 (1) –  אין נגד – רוב     ההסתייגות לא התקבלה.

אלכס מילר: תודה רבה רבותיי.

אלכס מילר: אני רוצה להצביע על החוק בקריאה שניה ושלישית.

אלכס מילר: מי בעד?

אלכס מילר: מי נגד?

אלכס מילר: הצבעה     בעד החוק לקריאה שניה ושלישית – פה אחד.

אלכס מילר: נגד – אין     החוק התקבל לקריאה שנייה ושלישית.

אלכס מילר: פה אחד.

אלכס מילר: החוק אושר למליאת הכנסת.

אלכס מילר: אני מבקש להעלות את ההסתייגויות של חברי הכנסת למליאת הכנסת.

לימור לבנת: תודה רבה לכם.

לימור לבנת: תודה רבה.

אלכס מילר: אנחנו מברכים את השרה.

אלכס מילר: תודה רבה.

אלכס מילר: ישיבה זו נעולה.